Гео Милев
Жестокият пръстен

chitanka.info

В нощта след бледните хвалебни литургии

ти пращаш да ме свържат твоите слуги -

под тягостния свод на вечна пирамида

за страшни пиршества ме водиш, Сън!

- О кървава глава във мойто блюдо!

сляп ужас на студената стена -

и призрачния път към призрачния свят отвън,

през мрачни коридори,

                        сплетени в жесток

без изход пръстен -

                        вън:

(О, агнец бял! след пълнослънчева зора над Нил,

опръскан с кървави петна,

                        склонил

глава — без грях, без жалба, без порок…)

Бог говори:

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.